laion/Wikipedia-Exotic huggingface dataset:
קבוע קטלן

במתמטיקה, קבוע קטלן (על שם המתמטיקאי אז'ן שרל קטלן) הוא מספר המוגדר על ידי G = β ( 2 ) = ∑ n = 0 ∞ ( − 1 ) n ( 2 n + 1 ) 2 = 1 1 2 − 1 3 2 + 1 5 2 − 1 7 2 + ⋯ = 0.915 965 594 177 219 015 054 603 514 932 384 110 774 … {\displaystyle {\begin{aligned}G&=\beta (2)=\sum _{n=0}^{\infty }{\frac {(-1)^{n}}{(2n+1)^{2}}}={\frac {1}{1^{2}}}-{\frac {1}{3^{2}}}+{\frac {1}{5^{2}}}-{\frac {1}{7^{2}}}+\cdots \\&=0.915\,965\,594\,177\,219\,015\,054\,603\,514\,932\,384\,110\,774\ldots \end{aligned}}} כאשר β {\displaystyle \beta } היא פונקציית בטא של דיריכלה. לא ידוע אם קבוע קטלן הוא מספר אי-רציונלי. G = ∫ 0 1 ∫ 0 1 1 1 + ( x y ) 2 d x d y G = − ∫ 0 1 ln ⁡ ( t ) 1 + t 2 d t G = ∫ 0 π / 4 2 t sin ⁡ ( 2 t ) d t G = 1 4 ∫ − π / 2 π / 2 t sin ⁡ ( t ) d t G = ∫ 0 π / 4 ln ⁡ ( cot ⁡ ( t ) ) d t G = ∫ 0 ∞ arctan ⁡ ( e − t ) d t G = ∫ 1 ∞ ln ⁡ ( t ) 1 + t 2 d t G = 1 2 ∫ 0 1 K ( t ) d t {\displaystyle {\begin{aligned}G&=\int \limits _{0}^{1}\!\int \limits _{0}^{1}{\frac {1}{1+(xy)^{2}}}\,dx\,dy\\G&=-\int \limits _{0}^{1}{\frac {\ln(t)}{1+t^{2}}}\,dt\\G&=\int \limits _{0}^{\pi /4}{\frac {2t}{\sin(2t)}}\,dt\\G&={\frac {1}{4}}\int \limits _{-\pi /2}^{\pi /2}{\frac {t}{\sin(t)}}\,dt\\G&=\int \limits _{0}^{\pi /4}\ln(\cot(t))\,dt\\G&=\int \limits _{0}^{\infty }\arctan(e^{-t})\,dt\\G&=\int \limits _{1}^{\infty }{\frac {\ln(t)}{1+t^{2}}}\,dt\\G&={\frac {1}{2}}\int \limits _{0}^{1}{\rm {K}}(t)\,dt\end{aligned}}} כאשר K ( t ) {\displaystyle {\rm {K}}(t)} מוגדר להיות האינטגרל האליפטי. G = π 4 ∫ 0 1 Γ ( 1 + x 2 ) Γ ( 1 − x 2 ) d x = π 2 ∫ 0 0.5 Γ ( 1 + y ) Γ ( 1 − y ) d y G = 3 ∑ n = 0 ∞ 1 2 4 n ( 1 2 ( 8 n + 1 ) 2 − 1 2 ( 8 n + 2 ) 2 + 1 2 2 ( 8 n + 3 ) 2 − 1 2 3 ( 8 n + 5 ) 2 + 1 2 3 ( 8 n + 6 ) 2 − 1 2 4 ( 8 n + 7 ) 2 ) − ∑ n = 0 ∞ 1 2 12 n ( 1 2 2 ( 8 n + 1 ) 2 + 1 2 3 ( 8 n + 2 ) 2 + 1 2 5 ( 8 n + 3 ) 2 − 1 2 8 ( 8 n + 5 ) 2 − 1 2 9 ( 8 n + 6 ) 2 − 1 2 11 ( 8 n + 7 ) 2 ) G = π 8 log ⁡ ( 2 + 3 ) + 3 8 ∑ n = 0 ∞ ( n ! ) 2 ( 2 n ) ! ( 2 n + 1 ) 2 {\displaystyle {\begin{aligned}G&={\frac {\pi }{4}}\int \limits _{0}^{1}\Gamma (1+{\tfrac {x}{2}})\Gamma (1-{\tfrac {x}{2}})dx={\frac {\pi }{2}}\int \limits _{0}^{0.5}\Gamma (1+y)\Gamma (1-y)dy\\G&=3\sum _{n=0}^{\infty }{\frac {1}{2^{4n}}}\left({\frac {1}{2(8n+1)^{2}}}-{\frac {1}{2(8n+2)^{2}}}+{\frac {1}{2^{2}(8n+3)^{2}}}-{\frac {1}{2^{3}(8n+5)^{2}}}+{\frac {1}{2^{3}(8n+6)^{2}}}-{\frac {1}{2^{4}(8n+7)^{2}}}\right)\\&{}\quad -\sum _{n=0}^{\infty }{\frac {1}{2^{12n}}}\left({\frac {1}{2^{2}(8n+1)^{2}}}+{\frac {1}{2^{3}(8n+2)^{2}}}+{\frac {1}{2^{5}(8n+3)^{2}}}-{\frac {1}{2^{8}(8n+5)^{2}}}-{\frac {1}{2^{9}(8n+6)^{2}}}-{\frac {1}{2^{11}(8n+7)^{2}}}\right)\\G&={\frac {\pi }{8}}\log(2+{\sqrt {3}})+{\frac {3}{8}}\sum _{n=0}^{\infty }{\frac {(n!)^{2}}{(2n)!(2n+1)^{2}}}\end{aligned}}} על ידי קבוע קטלן אפשר להגדיר ערכים מסוימים של פונקציית פוליגמא כגון: ψ 1 ( 1 4 ) = π 2 + 8 G ψ 1 ( 3 4 ) = π 2 − 8 G {\displaystyle {\begin{aligned}&\psi _{1}{\bigl (}{\tfrac {1}{4}}{\bigr )}=\pi ^{2}+8G\\&\psi _{1}{\bigl (}{\tfrac {3}{4}}{\bigr )}=\pi ^{2}-8G\end{aligned}}} קבוע קטלן, באתר MathWorld (באנגלית) סדרת הספרות העשרוניות של קבוע קטלן באתר OEIS – האנציקלופדיה המקוונת לסדרות של מספרים שלמים
אלישע והדובים

סיפור אלישע והדובים הוא מקרה המתואר בספר מלכים ב', פרק ב', בו שיסה הנביא אלישע דובות בנערים שהקניטו אותו. זה לשון המקרא: וַיַּעַל מִשָּׁם [אלישע], בֵּית-אֵל; וְהוּא עֹלֶה בַדֶּרֶךְ, וּנְעָרִים קְטַנִּים יָצְאוּ מִן-הָעִיר, וַיִּתְקַלְּסוּ-בוֹ וַיֹּאמְרוּ לוֹ, עֲלֵה קֵרֵחַ עֲלֵה קֵרֵחַ. וַיִּפֶן אַחֲרָיו וַיִּרְאֵם, וַיְקַלְלֵם בְּשֵׁם ה'; וַתֵּצֶאנָה שְׁתַּיִם דֻּבִּים, מִן הַיַּעַר, וַתְּבַקַּעְנָה מֵהֶם, אַרְבָּעִים וּשְׁנֵי יְלָדִים. וַיֵּלֶךְ מִשָּׁם, אֶל-הַר הַכַּרְמֶל; וּמִשָּׁם, שָׁב שֹׁמְרוֹן. — ספר מלכים ב', פרק ב', פסוקים כ"ג–כ"ד לפי הגמרא במסכת סוטה ה'נערים קטנים' נקראו על שם מקומם, היישוב נערן השוכן מצפון מערב לעיר יריחו (כלומר מדובר ב"נערנים" – תושבי נערן). נערים אלו מכרו מים לתושבי יריחו לפני שריפא אלישע את מעיין העיר (פסוקים י"ט–כ"ב באותו הפרק) – הוא מעיין אלישע של ימינו (עין א-סולטאן), ועתה קופחה פרנסתם בידי הנביא. ככל הנראה עד טיהור המעיין נאלצו תושבי יריחו לרכוש את מימיהם מהעיר נערן הסמוכה (ממעיין עין דויוק ועין נועמה). בעקבות טיהור המעיין ביריחו הפסיקו תושבי יריחו לרכוש מים משכניהם, ונערי נערן הם שיצאו נגד הנביא. לפי פירוש נוסף, כינוי זה הוא על שם שהיו "מנוערים מן המצות" וקטני אמונה. חז"ל דרשו את המילים "עלה קרח" כך: "אמרו לו, עלה שהקרחת עלינו את המקום" – היינו "הקרחת=גזלת את מקום פרנסתנו", אך לפי הפשט לעגו הנערים לאלישע, שבניגוד לרבו אליהו הנביא, שהיה "בעל שיער" ועלה לשמיים פסוקים ספורים לפני כן, היה קרח. כעונש על חוצפתם הוציא אלישע דובים מהיער שטרפו את הנערים. הפרשנים ניסו להקהות את חומרת העונש ש”ראה במראה הנבואה שלא הייתה בהם לחלוחית של מצווה, לא בם ולא בזרעם עד סוף כל הדורות”. ועוד דרשו ש"קיללם בשם ה'"[דרוש מקור] דווקא, שלא מקללתו מתו אלא מהקללה שקללם בשם ה'. עם זאת לא מנעו חכמים את תוכחתם מאלישע וגינו את האכזריות במעשה: שלושה חלאים חלה אלישע, אחד שגירה דובים בתינוקות — תלמוד בבלי, מסכת סוטה, דף מ"ז, עמוד א' . בגמרא מובאת מחלוקת כמה נסים היו בפרשה זו. האם היה יער ואלישע הוציא ממנו את הדובים, או שמא אלישע יצר את היער וגם את הדובים, החכם הסובר את הדעה האחרונה קובע כי לא דובים היו ולא יער היה, ובעקבות דבריו נוצר הביטוי המפורסם לא דובים ולא יער. מי שאמר נס – יער היה דובים לא היו; מי שאמר 'נס בתוך נס' – לא יער היה ולא דובים היו המקור בארמית רב ושמואל חד אמר נס וחד אמר נס בתוך נס מאן דאמר נס יער הוה דובים לא הוו מ"ד נס בתוך נס לא יער הוה ולא דובים הוו וליהוי דובים ולא ליהוי יער דבעיתי — תלמוד בבלי, מסכת סוטה, דף מ"ז, עמוד א' . הגמרא מקשרת בין מעשה הדובים לכוונתו הרעה של בלק בהקרבתו 42 קורבנות נגד ישראל: אמר רבי חנינא: בשביל ארבעים ושנים קרבנות שהקריב בלק מלך מואב - הובקעו מישראל ארבעים ושנים ילדים — תלמוד בבלי, מסכת סוטה, דף מ"ז, עמוד א' . הרמ"ע מפאנו מבאר על דרך הקבלה ששני הדובים הם נשמות בלק ובלעם. ועוד מבאר כי נשמתו של אלישע התגלגלה ברבי יוסי דמן יוקרת, שהמית את בנו ובתו, והוא אלישע הנביא ש"גירה דובים בתינוקות ועתה גירה המות בבנו". יש המזהים את הדוב המקראי עם תת-המין דוב חום סורי. "לא דובים ולא יער" (מתוך הערך "אלישע") שתיים דובים – רומן מאת הסופר מאיר שלו שתיים דובים – שגיאה?, באתר האקדמיה ללשון העברית, ‏13 באוגוסט 2013 תלמוד בבלי, מסכת סוטה, דף מ"ו, עמוד ב' פירוש הרד"ק, מלכים ב,ב "גלגול נשמות", אות ב', ז' תלמוד בבלי, מסכת תענית, דף כ"ד, עמוד א' Ken Dennis. "Animals of the Bible: The Bear". Light Magazine vol. 18
האריה של אל-לאת

האריה של אל-לאת (או אללאת) היה פסל עתיק של אריה המחזיק בין שתי רגליו הקדמיות איילה כורעת. הפסל ניצב במקדש לאלה אל-לאת בתדמור, סוריה והיה חלק מאתר מורשת עולמית של תדמור. האלה הייתה אחת משלוש האלות הראשיות של מכה בתקופה הערבית הקדם אסלמית. הפסל היה עשוי מאבני גזית עשויות אבן גיר והוא מתוארך למאה הראשונה לספירה. גובהו של הפסל היה 3.5 מטר ומשקלו היה 15 טון. האריה נחשב כבן זוגה של האלה אל-לאת. האיילה סימלה את תכונותיה של האלה שהיו רכּוּת ואהבה. שפיכות דמים הייתה אסורה והייתה נתונה לנקמתה של האלה. על הכף השמאלית של האריה הייתה כתובת בתדמורית שניזוקה בחלקה שמשמעותה הייתה: אל-לאת תברך מי שלא ישפוך דם במקדש. הפסל הוא תבליט היוצא מתוך קיר אבני גזית. הפסל התגלה בשנת 1977 על ידי משלחת ארכאולוגית פולנית בראשותו של הארכאולוג מיכאל גאבליקובסקי (Michał Gawlikowski). הפסל נמצא מפורק על חלקיו השונים. כבר בעת העתיקה נעשה בפסל שימוש משני בבניית יסודות מקדש. בהמשך הוחלט להרכיב את הפסל מחדש ולהציבו בכניסה למוזיאון תדמור. השיפוץ נעשה על ידי המשחזר יוסף גאזי בשנת 2005 כשהכוונה הייתה להחזירו למראה הפסל המקורי למרות הבעיות שנוצרו בעקבות פירוקו בעת העתיקה. בעת מלחמת האזרחים בסוריה נבנתה הגנה על הפסל באמצעות לוחות מתכת ושקי חול כדי למנוע פגיעה בו בעקבות המלחמה. ב-27 ביוני 2015 לאחר כיבוש תדמור, הפסל נהרס על ידי ארגון המדינה האסלאמית. מדיה וקבצים בנושא האריה של אל-לאת בוויקישיתוף "The Lion of Allat in Palmyra New Museum Display Project, מאמרו של Bartosz Markowski Isis militants destroy 2,000-year-old statue of lion at Palmyra, באתר הגארדיאן 'Islamic State militants 'destroy Palmyra statues, באתר הבי. בי. סי
יומנו של חנון - משחקי מזל

יומנו של חנון - משחקי מזל (באנגלית: Diary of a Wimpy Kid: Hard Luck) הוא הספר השמיני בסדרת יומנו של חנון, שנכתבה ואוירה על ידי הסופר והמאייר האמריקאי, ג'ף קיני. ספר זה הוא חלק ב' של הספר השביעי בסדרה, יומנו של חנון: הצלע השלישית. גם כאן מתלבט גרג באותה שאלה כמו בספר הקודם: מה יותר חשוב, חברים או משפחה? בעוד שבספר השביעי השאלה מוצגת, בספר זה מובאת תשובתו של גרג לשאלה: חברים. שלא כמו בספר הקודם, שבו גרג סבל ממזל רע, בספר הזה יש לגרג מזל חמקמק. הספר מתרחש באביב (החל ב-1 במרץ ועד 30 באפריל, כאשר מדלגים על הראשון באפריל). גרג פותח באמירה שאמא שלו תמיד אומרת: חברים באים והולכים אבל משפחה זה לתמיד. אחר כך הוא מונה את כל הקשיים במשפחה, ומתברר שיש עשרה קשיים. אחר כך גרג מזכיר לנו את מה שקרה בסוף הספר השביעי, בו ראולי עוזב את גרג לטובת אביגיל, ומספר לנו על הקשיים שלו בלי ראולי, ובכך נגמרת הפתיחה. גרג מספר על שאיפותיו: להיות שוב חבר של ראולי, להיות מקובל חברתית, למצוא את הטבעת של מימו הפלי שהלכה לאיבוד, להיות חבר של פרגלי. לאחר שגרג משיג את הכדור תשובות, דברים מסתדרים בחייו: הוא חוזר להיות חבר של ראולי, מוצא את הטבעת שאבדה, אך עדין אינו מקובל חברתית. גרג מסכם את הספר הקודם ואת זה באמירה: " אני יודע שאמא תמיד אומרת שחברים באים והולכים ואולי זה גם נכון. אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר. אני בטוח שבהמשך ראולי ואני שוב נריב בגלל משהו, אבל נכון לעכשיו אנחנו בסדר גמור או לפחות עד שהספר מחזור יפורסם. אבל נראה שעם זה כבר נתמודד" זו היא גם התשובה לשאלה שנשאלת: מה יותר חשוב, חברים או משפחה? גרגורי (גרג) הפלי - נער מתבגר, גיבור הספר. סוזן הפלי - האם במשפחת הפלי ואשתו של פרנק. פרנק הפלי - אביהם של גרג, רודריק ומני, ובעלה של סוזן. רודריק הפלי - אחיו הגדול של גרג. מני הפלי - אחיו הקטן של גרג. ראולי ג'פרסון - חברו הטוב ביותר לשעבר של גרג, חבר של אביגיל. אביגיל - חברתו של ראולי, בסוף הספר היא נפרדת ממנו. פרגלי - ילד עם בעיות היגיינה. מגדת העתידות - מגדת העתידות של אודרה. אודרה הפלי - דודה של גרג שלא עושה שום דבר בלי לשאול את מגדת העתידות. ורוניקה הפלי - עוד דודה של גרג, שאין סיכוי לראות שלא בשיחת וידאו בטלפון הסלולרי. מלווין הפלי - בן של גרטשן, קצת מופרע. מלקולם הפלי - בן של גרטשן, מופרע מאוד, אפילו יותר ממלווין. גרטשן הפלי - דודה של גרג, אימו של מלווין ומלקולם, מחזיקה גן חיות בבית. הארנבת הפלי - הארנבת של גרטשן. קייקי הפלי - דודה של גרג, שונאת ילדים (וגם את מגדת העתידות). מימו הפלי - סבתא רבתא של גרג, מתה חודשיים לפני תחילת הספר. מושר ההשכל של הספר הוא: חברים יותר חשובים ממשפחה. כמו שמתואר בסוף: "אני יודע שאמא תמיד אומרת שחברים באים והולכים ואולי זה גם נכון. אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר." (ראה למעלה, התשובה לשאלה) מקורו של השם משחקי מזל הוא בכינויי של גרג לקמע: משהו שגורם למזל לשחק לי. יומנו של חנון אתר האינטרנט הרשמי של יומנו של חנון - משחקי מזל (באנגלית) יומנו של חנון - משחקי מזל, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
אמה צ'יימברס

אמה ג'. צ'יימברס (באנגלית: Emma G. Chambers;‏ 11 במרץ 1964 – 21 בפברואר 2018) הייתה שחקנית אנגלייה. ידועה בעיקר מתפקידה כאליס טינקר בסדרה הקומית של ה-BBC "הכומר מדיבלי" וכהאני ת'אקר בסרט הקולנוע "נוטינג היל". צ'יימברס נולדה בדונקסטר שבווסט ריידינג ביורקשייר. היא למדה בבית הספר "סנט מרי'ס" ובבית ספר תיכון "סנט סוויתון" בעיר וינצ'סטר שבהמפשייר. בשנות השמונים למדה בבית הספר למשחק "Webber Douglas Academy of Dramatic Art" והייתה בת כיתתו של השחקן רוס קמפ. אחותה היא שרה דוקאס מסוכנות הדוגמנות "Storm Model Management". אחרי שהופיעה בתפקידים קטנים בהפקות טלוויזיוניות כמו " The Bill", לוהקה צ'יימברס לתפקיד צ'ריטי פקסניף בעיבוד הטלוויזיוני לרומן "מרטין צ'זלוויט" מאת צ'ארלס דיקנס. באותו חודש שיחקה לראשונה בתפקיד אליס טינקר בקומדיה "הכומר מדיבלי" של ה-BBC. צ'יימברס הופיעה בכל 24 הפרקים של הסדרה. ב-1998 זכתה צ'יימברס ב"פרס הקומדיה הבריטית" כשחקנית הטובה ביותר על תפקידה זה. במרץ 2007 גילמה שוב את דמותה של אליס בתוכנית ספיישל של "קומיק רליף". ב-1998 שיחקה צ'יימברס בסדרת הטלוויזיה "?How Do You Want Me" בתפקיד הלן ירדלי, וב-1999 הופיעה בסרט "נוטינג היל" בתפקיד האני, אחותו של ויליאם ת'אקר (יו גרנט). ב-2000 השתתפה בדרמה "Take a Girl Like You" עיבוד לטלוויזיה של רומן מאת קינגסלי אמיס, והפקה מחודשת של סרט באותו שם מ-1970. צ'יימברס דיבבה דמויות בסרט האנימציה המבוסס על "הרוח בערבי הנחל" משנת 1995. ב-2003 דיבבה את ספוטי בשני פרקים של סדרת הטלוויזיה לילדים "Little Robots". כעשר שנים לפני הפריצה שלה בטלוויזיה עבדה צ'יימברס בתיאטרון. היא הופיעה במספר רב של הפקות בהם המחזה "טרטיף" ובמחזה "Invisible Friends". ב-2002 יצאה לסיבוב הופעות עם המחזה "Benefactors" מאת מייקל פריין בו כיכבה לצדו של ניל פירסון. צ'יימברס הייתה נשואה לשחקן איאן מ. דאן והתגוררה בלימינגטון שבהמפשייר. ב-21 בפברואר 2018 נפטרה צ'יימברס בגיל 53, ככל הנראה מהתקף לב, לאחר שבמהלך חייה סבלה מאסתמה כרונית ומאלרגיה למגוון בעלי חיים. אמה צ'יימברס, במסד הנתונים הקולנועיים IMDb (באנגלית) אמה צ'יימברס, באתר AllMovie (באנגלית) אמה צ'יימברס, באתר Rotten Tomatoes (באנגלית) אמה צ'יימברס, במסד הנתונים הקולנועיים KinoPoisk (ברוסית) אמה צ'יימברס, באתר MusicBrainz (באנגלית) אמה צ'יימברס, באתר "Find a Grave" (באנגלית) BFI biodata Victoria Lambert, ‏It was either the actress or the cat, The Telegraph, 22 July 2002 Victoria Lambert, ‏It was either the actress or the cat, The Telegraph, 22 July 2002 "Actress Emma Chambers dies aged 53, agency confirms". BBC News. 24 בפברואר 2018. נבדק ב-24 בפברואר 2018. {{cite news}}: (עזרה)
Mobile World Congress

GSMA Mobile World Congress (בראשי תיבות: MWC) היא ועידה המשלבת בין תערוכת מוצרי מובייל הגדולה בעולם, ובין כנס מנהלים ובכירים המייצגים מפעילות סלולריות, יצרניות מוצרים, ספקי מכשור ומנהלי תוכן מכל רחבי העולם. התערוכה כוללת תצוגת מגוון רחב של מוצרים הקשורים לשוק המובייל, כדוגמת סמארטפונים, מחשבי לוח, מחשוב לביש, מחשבים אישיים, אפליקציות ותשתיות רשת. הוועידה, שנקראה בעבר GSM World Congress, עדיין מכונה לעיתים קרובות בשמות 3GSM ו-3GSM World. ועידת הסלולר העולמית נמשכת ארבעה ימים ומתקיימת פעמיים בשנה. האירוע המרכזי נערך מדי שנה בברצלונה שבספרד בסוף פברואר או בתחילת מרץ. האירוע המשני נערך בשאנגחאי בחודש יולי, ומתמקד בעיקר בתעשייה המקומית. את האירוע המרכזי בברצלונה פוקדים מדי שנה כמאה אלף מבקרים מתחומים שונים בתעשייה, כ-40 אחוז מתוכם הם עיתונאים ואנשי תקשורת מכל העולם. את החשיפה הגדולה של הוועידה מנצלות חברות רבות לחשיפתם של מוצרים חדשים ולביצוע הכרזות עסקיות. החברות הלוקחות חלק בוועידה כוללות את מיקרוסופט, גוגל, סמסונג, סוני, מוטורולה, LG ,HTC ורבות אחרות. ועידת הסלולר Mobile World Congress התקיימה לראשונה ב-1987, ובמשך 19 שנים (עד 2005) נערכה בעיר קאן. בשנת 2006 הועברה הוועידה לעיר ברצלונה, וזו תמשיך לארח אותה עד 2023 לפחות. בתחילה התקיימה התערוכה במתחם מונז'ואיק בעיר, אך בשל גודלה שרק הלך וגבר משנה לשנה, הועברה הוועידה ב-2013 למתחם האירועים והכנסים Fira Gran Via. בפברואר 2016 נחנכה במתחם הוועידה תחנת רכבת תחתית כחלק מקווי המטרו הפרוסים ברחבי העיר. הוועידה שתוכננה להיערך בפברואר 2020 בוטלה לאחר שחברות אחדות הודיעו על ביטול השתתפותן עקב התפרצות נגיף קורונה-ווהאן. Consumer Electronics Show מדיה וקבצים בנושא Mobile World Congress בוויקישיתוף אתר האינטרנט הרשמי של Mobile World Congress (באנגלית) Mobile World Congress, ברשת החברתית פייסבוק Mobile World Congress, ברשת החברתית אקס (טוויטר) Mobile World Congress, ברשת החברתית LinkedIn תערוכת MWC 2013: הכירו את מתחם Fira Gran Via, באתר גאדג'טי, 18 בפברואר 2013 בעקבות נגיף הקורונה: בוטלה תערוכת המובייל MWC בברצלונה, באתר כלכליסט, 12 בפברואר 2020
פרימונט

האם התכוונתם ל... ג'ון פרימונט – המועמד הראשון לנשיאות ארצות הברית מטעם המפלגה הרפובליקנית על שמו קרויים המקומות והאתרים הבאים. פרימונט (קליפורניה) – עיר בקליפורניה פרימונט (נברסקה) – עיר בנברסקה פרימונט (נהר) – נהר ביוטה תרבות פרימונט – תרבות מהתקופה הפרה-קולומביאנית באזור שכיום הוא מערב ארצות הברית, קרויה על שם הנהר היער הלאומי פרימונט-וינמה – יער לאומי באורגון
בחורים ערומים שרים

בחורים ערומים שרים (באנגלית: !Naked Boys Singing) הוא רביו קומי מוזיקלי קאמפי אמריקאי מאוף ברודוויי, בסגנון מופע וודוויל קלאסי. את המחזמר כתב וביים רוברט שרוק, ניהול מוזיקלי מאת סטיבן בייטס וכוריאוגרפיה של ג'פרי דנמן, ומככבים בו שמונה שחקנים ששרים ורוקדים בעירום. המופע הופק על ידי ג'יימי ססה, ג'ניפר דומס, יו הייז, טום סמדס וקרל ד' וויט. ערב הבכורה של המחזמר התקיים ב-22 ביולי 1999, ב-Actors' Playhouse שבניו יורק. ההפקה עברה אל Theatre Four במרץ 2004, ושוב בשנת 2005 אל New World Stages Stage Four, שם המשיכה לרוץ עד שירדה, ב-28 בינואר 2012. למחזמר זה אין עלילה; המופע כולל כ-15 שירים, העוסקים בנושאים שונים, כגון חייהם של הומוסקסואלים בניו יורק, עירום גברי, יציאה מהארון, ברית מילה, אוננות ואהבה. השירים מבוצעים על ידי שמונה שחקנים, כשהם בעירום מלא, בדרך כלל. בשנת 2007 חברת הפצת הסרטים האמריקאית TLA Releasing הפיצה את הקומדיה המוזיקלית "!Naked Boys Singing" - עיבוד קולנועי של המחזמר מאוף ברודוויי. בחורים ערומים שרים באתר Lortel Archives "בחורים ערומים שרים", במסד הנתונים הקולנועיים IMDb (באנגלית)
פונקציית פוליגמא

במתמטיקה, פונקציית הפוליגמא מסדר m היא פונקציה מרומורפית אשר מוגדרת על ידי הנגזרת ה- m + 1 {\displaystyle m+1} של הלוגריתם של פונקציית גמא: ψ ( m ) ( z ) := d m d z m ψ ( z ) = d m + 1 d z m + 1 ln ⁡ Γ ( z ) {\displaystyle \psi ^{(m)}(z):={\frac {d^{m}}{dz^{m}}}\psi (z)={\frac {d^{m+1}}{dz^{m+1}}}\ln \Gamma (z)} , כאשר, פונקציית הפוליגמא מסדר 0 הנקראת גם פונקציית דיגמא היא: ψ ( 0 ) ( z ) = ψ ( z ) = Γ ′ ( z ) Γ ( z ) {\displaystyle \psi ^{(0)}(z)=\psi (z)={\frac {\Gamma '(z)}{\Gamma (z)}}} ו- Γ ( z ) {\displaystyle \Gamma (z)} היא פונקציית גמא. פונקציית הפוליגמא היא פונקציה הולומורפית בתחום C ∖ − N 0 {\displaystyle \mathbb {C} \setminus -\mathbb {N} _{0}} . אפשר להגדיר את פונקציות הפוליגמא על ידי אינטגרלים: ψ ( m ) ( z ) = ( − 1 ) m + 1 ∫ 0 ∞ t m e − z t 1 − e − t   d t = − ∫ 0 1 t z − 1 1 − t ln m ⁡ t   d t {\displaystyle \psi ^{(m)}(z)=(-1)^{m+1}\int _{0}^{\infty }{\frac {t^{m}e^{-zt}}{1-e^{-t}}}\ dt=-\int _{0}^{1}{\frac {t^{z-1}}{1-t}}\ln ^{m}t\ dt} וגם על ידי נוסחת נסיגה ψ ( m ) ( z + 1 ) = ψ ( m ) ( z ) + ( − 1 ) m m ! z m + 1 {\displaystyle \psi ^{(m)}(z+1)=\psi ^{(m)}(z)+{\frac {(-1)^{m}\,m!}{z^{m+1}}}} או על ידי ψ ( m ) ( n ) ( − 1 ) m + 1 m ! = ζ ( 1 + m ) − ∑ k = 1 n − 1 1 k m + 1 = ∑ k = n ∞ 1 k m + 1 m ≥ 1 {\displaystyle {\frac {\psi ^{(m)}(n)}{(-1)^{m+1}\,m!}}=\zeta (1+m)-\sum _{k=1}^{n-1}{\frac {1}{k^{m+1}}}=\sum _{k=n}^{\infty }{\frac {1}{k^{m+1}}}\qquad m\geq 1} כאשר ψ ( 0 ) ( n ) = − γ   + ∑ k = 1 n − 1 1 k {\displaystyle \psi ^{(0)}(n)=-\gamma \ +\sum _{k=1}^{n-1}{\frac {1}{k}}} לכל n {\displaystyle n} טבעי ( γ {\displaystyle \gamma } הוא הקבוע של אוילר-מסקרוני). טורי טיילור של פונקציות הפוליגמא הם: ψ ( m ) ( z + 1 ) = ∑ k = 0 ∞ ( − 1 ) m + k + 1 ( m + k ) ! k ! ζ ( m + k + 1 ) z k m ≥ 1 {\displaystyle \psi ^{(m)}(z+1)=\sum _{k=0}^{\infty }(-1)^{m+k+1}{\frac {(m+k)!}{k!}}\;\zeta (m+k+1)\;z^{k}\qquad m\geq 1} כאשר ψ ( 0 ) ( z + 1 ) = − γ + ∑ k = 1 ∞ ( − 1 ) k + 1 ζ ( k + 1 ) z k {\displaystyle \psi ^{(0)}(z+1)=-\gamma +\sum _{k=1}^{\infty }(-1)^{k+1}\zeta (k+1)\;z^{k}} אשר מתכנס כאשר לכל z {\displaystyle z} בעל ערך מוחלט קטן מ-1. במקרה זה ζ {\displaystyle \zeta } היא פונקציית הזטא של רימן. מדיה וקבצים בנושא פונקציית פוליגמא בוויקישיתוף פונקציית פוליגמא, באתר MathWorld (באנגלית)
מורן ברק (מאייר)

מורן ברק (נולד ב-1978) הוא מאייר ישראלי המתגורר בגבעתיים. איוריו מתפרסמים בספרים, עיתונים וכתבי עת בישראל ובעולם. ברק שירת בצה"ל בחיל המודיעין, ומאוחר יותר למד איור במחלקה לתקשורת חזותית בבית הספר הגבוה להנדסה ולעיצוב שנקר, ברמת גן וסיים את לימודיו בהצטיינות בשנת 2005. עם תום לימודיו החל לעבוד כמאייר עצמאי. בין השאר אייר שנים רבות למוסף "גלריה" של עיתון הארץ ולעיתונים נוספים בהם גלובס, כלכליסט, TheMarker, מקור ראשון, ישראל היום וידיעות אחרונות. כמו כן, אייר מספר ספרי ילדים בארץ ובעולם, ויצר איורים רבים עבור סרטוני אנימציה. ברק מלמד איור ותקשורת חזותית במכון אבני ובמכון האקדמי טכנולוגי חולון. אורי אלון, המלך גוגול, כתר, 2010 שמעון ריקלין, מסעות גולי בארץ הנבהלים, מודן הוצאה לאור, 2011 דתיה בן דור, גרגרים וזרעונים, מודן הוצאה לאור, 2012 דתיה בן דור, ארץ ישראל שלי יפה וגם פורחת, מודן הוצאה לאור, 2013 רמי גור, עזית והחטופים מלבנון, הוצאת שוקן, 2013 ארז הימן, ארץ היצירות האבודות, מטר, 2015 דתיה בן דור, תודה, מודן הוצאה לאור, 2016 Reinhardt Jung, Le livre des histoires perdues, Broché 2012 At the Pond One Day, Creative Edge 2010 מורן ברק, דף שער בספרייה הלאומית אתר האינטרנט הרשמי של מורן ברק רשימת הפרסומים של מורן ברק, בקטלוג הספרייה הלאומית קרן27.08.13, איור עכשיו. מפגש 40: מורן ברק, באתר מגזין פורטפוליו, ‏2013-08-26
קמרילה

קמרילה (מספרדית: camarilla) מורכבת ממקורבי השליט, הנפגשים עם השליט בפורומים לא רשמיים ומתמרנים קבלת החלטות בעזרת קרבתם לשליט. הקמרילה פועלת לטובת חבריה ופוגעת בטובת הכלל. מקור המילה הוא בספרדית ומשמעותה היא "חדר קטן" ומתכוונים לקבינט פרטי של השליט. השימוש הראשון הידוע הוא לגבי החוג הפנימי של פרננדו השביעי, מלך ספרד, מי ששלט בשנים 1814 - 1833. המונח רומז למטבחון ולפרוטקציוניזם. בגרמניה התפרסמו הקמרילות של וילהלם השני, קיסר גרמניה ושל פאול פון הינדנבורג. ברומניה כיכבה בפוליטיקה, בכלכלה ובתקשורת הקמרילה של קרול השני, מלך רומניה.
נגסאקי (מחוז)

מחוז נגסאקי (ביפנית: Nagasaki-ken 長崎県) הוא מחוז באי קיושו, יפן. בירת המחוז היא העיר נגסאקי. מחוז נגסאקי נוצר לאחר רסטורציית מייג'י וביטול שיטת ההאן מאיחוד הנחלות היזן, צושימה ואיקי. באופן מסורתי, האזור סביב העיר היראדו היה מרכז סחר ופיראטיות. מתקופת נארה היו נמלי המחוז תחנת ביניים עבור ספינות שהפליגו מנמלים ביבשת אסיה ליפן. במהלך תקופת קמקורה ותקופת מורומאצ'י החזיקה משפחת מצואורה (松浦) בזכויות לסחר עם קוריאה ועם סין של שושלת סונג. במהלך תקופת סנגוקו ובתחילת תקופת אדו, התחזק מעמדו של המחוז כמרכז הסחר הבינלאומי, בייחוד המסחר עם סין של שושלת מינג ועם חברת הודו המזרחית ההולנדית (VOC). בספטמבר 1550 הגיע למחוז המיסיונר הישועי פרנסיסקו חאווייר, והחל להמיר את דתם של תושבי המחוז. עם עליית שוגונות טוקוגאווה לשלטון החלו היחסים בין השלטון היפני לזרים להתערער, עד שלבסוף סולקו כל הזרים מיפן, סחר בינלאומי הותר רק בגבולות האי דג'ימה שבעיר נגסאקי, והוטל איסור על דת הנצרות, אם כי פעילות נוצרית-יפנית המשיכה להתקיים בהחבא. כיום ישנה נוכחות נוצרית במחוז, בעיקר בבירה נגסאקי, והכנסיות והאתרים הנוצרים בנגסאקי מועמדים להיבחר להיות אתר מורשת עולמית של אונסק"ו. במהלך תקופת מייג'י, הפכו הנמלים של נגסאקי ושל ססבו למרכזי מסחר בינלאומי, ולאחר מכן הפכו לבסיסים ראשיים של הצי הקיסרי היפני לקראת מלחמת העולם השנייה. ב-9 באוגוסט 1945, הטילה ארצות הברית פצצת אטום על העיר נגסאקי, שהשמידה את כל הבניין ברדיוס 1.6 קילומטר מנקודת הפיצוץ, והרגה בין 22 ל-75 אלף בני אדם באופן מיידי. בחודשים שלאחר מכן, המשיך מספר הקורבנות לעלות כתוצאה ממותם של פצועים רבים מכוויות, תסמונת קרינה חריפה ומחלות נוספות הקשורות להשפעות הלוואי של הפצצה. ההערכות לגבי מספר האנשים שמתו עד סוף שנת 1945 כתוצאה מהטלת פצצת האטום על העיר נעות בין 39 אלף ל-80 אלף איש. מלבד נפגעים יפנים, בין ההרוגים היו לפחות שמונה שבויי מלחמה מצבאות בעלות הברית שהוחזקו בנגסאקי ובהם חייל בריטי ושבעה חיילים הולנדים. מחוז נגסאקי גובל במחוז סאגה במזרח, ומוקף במים מכל שאר עבריו, בים אריאקה, במצר צושימה ובים סין המזרחי. המחוז כולל גם מספר איים, שהעיקרי בהם הוא צושימה, השוכן במרכז מצר קוריאה. מכיוון שלמחוז רצועת חוף ארוכה, ישנם נמלי ים רבים לאורך החופים, שהגדולים שבהם הם נגסאקי וססבו. 18% משטח המחוז מוקדש עבור פארקים לאומיים. במחוז נגסאקי 13 ערים: מדיה וקבצים בנושא נגסאקי בוויקישיתוף אתר האינטרנט הרשמי של נגסאקי (ביפנית) אתר האינטרנט הרשמי של נגסאקי (בסינית) אתר האינטרנט הרשמי של נגסאקי (באנגלית) אתר האינטרנט הרשמי של נגסאקי (בקוריאנית) האתר הרשמי של מחוז נגסאקי נגסאקי, באתר אנציקלופדיה בריטניקה (באנגלית)
מרצדס-בנץ W201

מרצדס-בנץ W201 היא מכונית מנהלים קומפקטית אשר יוצרה על ידי חברת מרצדס-בנץ בין השנים 1993-1982. ה-W201 המוכרת גם כסדרת ה-190, יוצרה בגרסת סדאן 4 דלתות מנועי בנזין ודיזל. זכתה להצלחה רבה באירופה אך פחות בארצות הברית כאשר בסה"כ נמכרו ממנה 1.8 מיליון יחידות ברחבי העולם. הייתה מהמכוניות החשובות ביותר לחברת מרצדס-בנץ בשנות השמונים לצד דגמי ה-W124 וה-W123 והוחלפה לבסוף על ידי המרצדס-בנץ C-קלאס. אתר מרצדס-בנץ העולמי אתר מרצדס-בנץ ישראל
מרצדס-בנץ W114

מרצדס-בנץ W114 ו-W115 הן סדרת דגמי מכוניות סלון מנהלים אשר יוצרו על ידי חברת מרצדס-בנץ בין השנים 1976-1968. דגמי ה-W114 הם בעלי מנועי 6 צילינדרים ומסומנים 230, 250 ו-280. לדגמי ה-W115 מנוע 4 צילינדרים והם מסומנים 200, 220, 230 ו-240. דגמים אלו תפסו את מקומם של דגם ה-W110. הם מותגו כדגם ה-S קלאס, והופיעו בתצורות של 'סדאן' ו'קופה'. כ-1.9 מיליון יחידות של דגמים אלו נמכרו ברחבי העולם, ואת מקומם תפסו דגמי ה-W123. מרצדס-בנץ W105 מרצדס-בנץ W108 מרצדס-בנץ W110 מרצדס-בנץ W111 מרצדס-בנץ W120 מדיה וקבצים בנושא מרצדס-בנץ W114 בוויקישיתוף מדיה וקבצים בנושא מרצדס-בנץ W115 בוויקישיתוף אתר מרצדס-בנץ העולמי אתר מרצדס-בנץ ישראל ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.